ĐAKOVO (TU) – Katehetski ured Đakovačko-osječke nadbiskupije, uz pomoć vrijednih vjeroučitelja, pripremat će i u narednom razdoblju, na mrežnim stranicama Đakovačko-osječke nadbiskupije, objavljivati prikladan molitveno-katehetski sadržaj za sve dobne skupine. Na taj način vjeroučenicima će biti ponuđeni kvalitetni materijali, uz koje se mogu pripraviti za praćenje nedjeljnog misnog slavlja preko medija, ali i kako bi, uz različite domišljate sadržaje, mogli kvalitetno ispuniti vrijeme tijekom tjedna.
Bit će objavljene kateheze za djecu osnovnoškolskog uzrasta, srednjoškolskog uzrasta odnosno za mlade te prigodan molitveni materijal za rast u vjeri i zajedničkoj molitvi kućne Crkve.
Već je objavljena prva kateheza za osnovnoškolce za nadolazeću 5. korizmenu nedjelju, a ostali materijali bit će dodani tijekom sljedećih dana. Tiskovni ured